386 Virginitas

Virginitas hec virtus proferenda est coniugio, et virginitas viduitati, quia generosior quantum ad natalicium, quia de celo nascitur et trahitur.

Secundo, quia gratiosior quantum ad exercitium nam eius meritum semper multiplicatur.

Tercio, quia gloriosior quantum ad stipendium quia super auream meretur aureolam. Vnde dicit Hieronimus in *Epistola*, quod virginitas est munimen sanctimonie, expugnacio infamie, refrenatio lascivie, anime victoria, cordis preda. Idem, nuptiae replent terram, virginitas paradisum. Idem, quantum interest inter radicem arboris et fructum, tantum inter nupcias et culmen virginitatis. Propterea Moyses moriens a populo plangebatur, sed Josue qui nec vxorem nec filios habuisse legitur in morte non lugetur. Nupcie finiuntur in morte, castitas incipit coronari post mortem, cognata est angelis virginitas.

Vnde Augustinus *De sancta virginitate*, triplex est virginitas: vna in mente tantum, alia in corpore tantum, tercia in vtroque. Prima remanet licet corpus maculetur. Secunda manet licet mens cogitacione fedetur. Tercia non remanet sine vno modo uel alio. Persona polluatur: prima est reparabilis si amittatur, secunda non, nec tercia. Et ideo secundum aliquos licet Johannes euangelista voluit nupsisse, tamen aureola virginum ei debetur, quia virginitate voluntate perditam recuperauit. Virginitati corporis debetur aureola, mentis debetur aurea, Gen. 19[:8] filie Loth que erant virgines euaserunt periculum Sodomorum, sed alie nupcie non. Sed perierunt cum aliis suis secundum Hieronimum, *De Hebraicarum questionibus*. Ideo amissio virginitatis debet esse vnicuique octio magne iustitie, et hoc propter tria.

Primo, propter eius irrecuperabilitatem. Vnde Hieronimus, cum cetera possit Deus, non tamen virginem reparare post lapsum. Quod verum est quantum ad statum, licet hoc possit quantum ad meritum, sicut fecit de Magdalena. Vnde virgenitas est quasi vas vitreum quod semel fractum reparari non potest. Alia genera vasorum in reparando meliorantur communiter in valore.

¶ Secundo, propter vtilitatem, nam virginitati debetur fructus centesimus, Luc. 8[:8].

Tercio, propter eius dignitatem. Vnde Hieronimus *Ad Demetridem*,virginem in carne preter /f. 121rb/ carnem viuere non humana sed angelica vita est. Ideo Apo. 14[:4]: *Hi sunt, qui cum mulieribus non sunt coinquinati: virgines enim sunt*. *Hi sequuntur Agnum quocumque [ierit]*. Propter has causas Dina filia Jacob tristis fuit amissa virginitate, Gen. 34[:3]. Et Thamar filia Dauid, 3 Reg. 13[:14]. Et Valerius in libello *Ad Ruffinum*, narrat quod cum die fati Valencii imperatore preconia triumphorum suorum, narrarentur corpora eo dixit se de vna sola victoria gloriari. Et cum quereretur, Qua? Respondit, Qua de carne sua quam sic domuit, ut iam octogenarius virgo moreretur.

Item, secundum Augustinum, primo *De ciuitate*, c. 19, Lucrecia vi oppressa, se peremit. Sicut legitur in *Historia tripartita*, libro 9, c. 9, cum Romani statuissent quod a vicesimo anno non habentes vxores excluderentur a priuilegiis habencium coniuges ut sic redderent ciuitatem populosam.

Item, quod nihil de testimento lucrarentur, Constantinus factus Christianus hanc legem reuocauit iudicans virginitati propter Deum studentibus per hoc plerimum derogari. Fulgencius in *Mithologiis* suis libro 21, narrat quod Vulcanus quod deus ignis dicitur peciit a Jove Minervam coniugium. Jupiter imperauit Minerue ut virginitatem suam armis defenderet. Sicut cum virgo petitur a ferente libidine se defendat. Vbi notandum est quomodo quidam virgo vestal puniebatur quasi incesta eo quod scripsisset vnum versum iniquus. Dixerat nupcias fore felices et dulces.

Item, sicut dicit Hieronimus *Contra Jouinianum*, virginitas fuit reuerencie apud antiquos, ut consules Romani triumphantes, si virgini occurerent, honorem darent. Ac si invirginitate aliud minimus conspicerent. Vnde in signum tante excellencie ipsemet Christus virgo esse voluit de virgine nasci, de virgine baptizari. Ideo specialiter virginitas lilio comparatur, Can. 2[:2]: *Sicut lilium inter spinas, sic amica [mea]*. Nam lilium integrum reddit odorem, contritum fetet, sic est de virginitate. Vnde legiur in *Vitis patrum*, de angelo et heremita similis communicantibus vbi ad cadauer cuiusdam defuncti. Heremita continuit nares sed angelus non. Et iterum transitum cuiusdam iuuenis lasciui angelus nares tenuit. Ideo dicitur Eccli. 39[:19]: *Florete flores quasi lilium: [et] date odorem*. Et sicut [Can. 2:2]: *Lilium,* pugnator, *inter spinas, sic* virgo inter lubricas. Ideo in virgine debet esse honestas in loquendo, sobrietas in vescendo, raritas in ludendo. Vnde Beda in *Homilia*, trepidare virginum est, omnem viri ingressum et affatum vereri.

Item, narrat Valerius, libro 5, et Ambrosius, *De virginibus*, libro 3, quod quidam iuuenis pulchritudinis nomine Spurna senciens mulieres solicitari in pulchritudine eius stigmatizando faciem suam deformauit. Igitur in laudem virginum Dei Augustinus, libro *De virginitate*, gaudia [propria virginum Christi, non sunt eadem non virginum, quamvis Christi. Nam] aliorum sunt alia, sed nullorum talia.